पाएं अपने शहर की ताज़ा ख़बरें और फ्री ई-पेपरडाउनलोड करें
|कस्बा गुरु हरसहाए में पुराने झगड़े की रंजिश के चलते एक व्यक्ति पर 8-9 व्यक्तियों ने हमला कर उसकी कार छीन कर ले गए। कार में मालिक का पर्स नकदी सहित आवश्यक दस्तावेज थे। मनजीत सिंह पुत्र बोहड़ सिंह निवासी जलालाबाद जिला फाजिल्का हाल निवासी नजदीक होंडा किराना स्टोर गुरु हरसहाए ने पुलिस को दी शिकायत में बताया कि बीते दिन वह कार में गुरु हरसहाए किराए वाले मकान से काम पर जाने के लिए निकला तो रास्ते में बिट्टू उर्फ मनिंदरजीत सिंह, उसका भाई परमजीत सिंह, उनके पिता सुरजीत सिंह निवासी जलालाबाद जिला फाजिल्का बुलेट मोटरसाइकिल लेकर खड़े थे।
इनसे उनका पुराना झगड़ा चल रहा है। इनके साथ 5-6 अज्ञात लोगों लाठियों आदि कार में सवार थे। उन्होंने कार के आगे आकर उसे रोक लिया। वे हमला करने लगे तो मैंने भाग कर जान बचाई। उक्त लोगों ने उसकी नई कार जिसका अभी नंबर भी नहीं लगा था को स्टार्ट कर ले गए। कार के डैशबोर्ड में रखे पर्स में आधार कार्ड, पैन कार्ड, ड्राइविंग लाइसेंस, बैंक एटीएम और एक चेक बुक सहित 5 हजार रुपए की नकदी व आधा तोला सोने की बालियां थी, जो वे साथ ले गए। जांच कर रहे एएसआई गुरचरण सिंह ने बताया शिकायतकर्ता के बयानों पर पांच अज्ञात सहित उक्त तीनों पिता-पुत्रों के खिलाफ 354, 380 आईपीसी के तहत थाना गुरु हरसहाए में मामला दर्ज कर जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn